  Анжелика Тихонова корреспондент 30-тӥ но 31-тӥ южтолэзе Ижкарысь удмурт кун университет бадӟым классъёсты йылпумъясьёслы но соослэн анай-атайёссылы ӧсъёссэ усьтоз. Ужрадъёс университетлэн 1-тӥ юртаз ортчозы (Университет урам, 1/1 юрт). Со сярысь Удмуритысь дышетонъя но тодосъя министерстволэн пресс-службаез ивортэ. «Усьтэм ӧсъёслэн нуналзы» ужрадъёслэн радлыксы: 10:30 – 11:00 – институтъёсын тодматон (УдГУ, 1-тӥ корпус, 3-тӥ этаж). 2019-тӥ арын дышетскыны пырон но экзаменъёс сётон куронъёс сярысь ивор вӧлмытӥсь буклетъёсты люкылон; 11:00 – 12:00 – университетлэн кивалтэтэныз пумиськон (УдГУ, 1-тӥ корпус, 3-тӥ этаж, актовой зал). Мылкыд карисьёслы ректорлэн, дышетскыны кутон кампанилэн кылкутӥсь секретарезлэн но университетысь мукет ӧнерчиослэн 2019-тӥ арын дышетскыны кутон кампанилы сӥзем ивортонъёссы ӵектэмын луозы. 12:15 – Университетлэн дышетскон юртъёсаз институтъёсын тодматскон (презентациос, юанъёслы валэктонъёс но мукет). Тодэ вайытом, 23-тӥ южтолэзе Ижкарысь гурт возёс академия абитуриентъёслы ӧсъёссэ усьтоз. Тегъёс: Дышетон УдГУ Ижкар Удмуртия Дышетонъянотодосъяминистерство  